1. klassi kunstiõpetus

| Õpitulemus | Õpitegevused |
| --- | --- |
| Õpilane uurib ja selgitab visuaalseid pilte, jooniseid ja sümboleid oma kogemuse piires. | * selgitab endale tuttavas keskkonnas (koolis ja klassis) kasutatavaid märke ja sümboleid ning nende tähendust |
| Õpilane nimetab visuaalteose tähtsamaid tunnuseid, lähtudes ülesandest (tehnika, vorm, värv, kompositsioon, meeleolu, sisuelemendid). | * nimetab, mida näeb pildil, ruumilises teoses, audiovisuaalses teoses, nimetab teoses nähtavaid värve, äratuntavaid esemeid, olendeid, kujundeid |
| Õpilane teab säästlikkuse ja kestlikkuse tähtsust. | * kasutab vahendeid ja materjale säästlikult ja ohutult |
| Õpilane teab, kes on autor. | * näitab teoselt autori nime |
| Õpilane teeb kahe- ja kolmemõõtmelisi kunstitöid spontaanselt, kasutades lihtsamaid tehnikaid ja töövõtteid. | * rakendab teoste loomisel õpetaja abiga lihtsamaid kunstitehnikaid (monotüüpia, puhumistehnika, plastiliinmaal, pastell, guašš, värvipliiatsitehnika, savi või plasiliini voolimine jms) ja vahendeid |
| Õpilane kirjeldab visuaalteose vaatlemisel tekkinud isiklikke seoseid (See oleks justkui…, See meenutab mulle…). | * kirjeldab visuaalteose vaatlemisel tekkinud isiklikke seoseid – mida nähtu mulle meenutab, mis siin pildil toimuda võiks? |
| Õpilane kirjeldab etteantud küsimustele toetudes enda tööd ja mõtestab valminud tööd: mida ma tegin, kuidas ma tegin, miks tahtsin neid vahendeid kasutada, kuidas tulemusega rahul olen, mida õppisin? | * kirjeldab etteantud küsimustele toetudes oma töö valmimise protsessi, kirjeldab etteantud küsimustele toetudes valminud tööd |